שם התאגיד: תאריך:

ח.פ

לכבוד

רשות החדשנות

גן הטכנולוגי מלחה,

דרך אגודת ספורט הפועל 2, ירושלים, מיקוד: 9695102​

# כתב התחייבות והודעה על הפעלה של מעבדה לחדשנות לפי מסלול הטבה מס' 29 – תכנית מעבדות לחדשנות טכנולוגית

הננו להודיעכם כי נממש את הזיכיון שאושר לנו על-ידי ועדת המחקר (להלן: "**הוועדה**") ונפעיל מעבדה לחדשנות, בהתאם להוראות מסלול הטבה מס' 29 – תכנית מעבדות לחדשנות טכנולוגית ו/או מסלול משנה א' - מעבדה לחדשנות טכנולוגית בתחומי הפינטק והסייבר / מסלול משנה ב' - מעבדה לחדשנות טכנולוגית בתחומי הגנת הסביבה והקיימות [יש למחוק את המיותר] (להלן ביחד: "**מסלול ההטבה**"), נהלי מסלול ההטבה, כתב האישור והחלטות הוועדה.

אנו החתומים מטה, מצהירים ומתחייבים בזאת כדלהלן:

1. כל הפרטים הנזכרים בהצעתנו, הצעת חברת       ח.פ.       (להלן: "**התאגיד**") לקבלת זיכיון של מעבדה לחדשנות מכוח מסלול ההטבה, אשר שימשו בסיס להחלטת הוועדה, הינם נכונים ומלאים.
2. התאגיד מתחייב לעמוד בכל התנאים הנדרשים המפורטים בהוראות מסלול ההטבה, ובכלל זה:
   1. לפעול ליצירת פרויקטים או לאתר פרויקטים קיימים, ולאחר מכן לבדוק ולבחור פרויקטים מתאימים להפעלה במעבדה לחדשנות.
   2. לקלוט חברות המעבדה, שאושרו ע"י הוועדה, לסייע להן במהלך תקופת הביצוע שלהן בגיבוש ובדיקה של המוצר (היתכנות טכנולוגית), בבדיקת ישימות עסקית ובהתארגנות לשיווק, ביצוע פיילוט, כל זאת לפי צרכי פרויקט המעבדה ובהתאם לאבני הדרך שקבעה הוועדה.
   3. לספק לחברות מעבדה במהלך תקופת הביצוע שלהן גישה לתשתית טכנולוגית, ידע ומומחיות ייחודיים, לטובת הצלחתן.
   4. להעמיד לרשות חברות המעבדה במהלך תקופת הביצוע שלהן תשתית טכנולוגית קיימת או להקים עבורן תשתית בהתאם לנהלי מסלול ההטבה שתקבע הוועדה, והכל בהתאם להצעה שהוצגה במסגרת ההליך התחרותי.
   5. לספק ליווי מקצועי-טכני לחברות המעבדה במהלך תקופת הביצוע שלהן על ידי אנשי מחקר ופיתוח של החברה המתמחה או של המעבדה לחדשנות.
   6. להעמיד גורם מקשר (Champion) ייעודי בעל ניסיון רלבנטי שישמש כמנהל המעבדה לחדשנות ושתפקידו לתווך בין חברות המעבדה במהלך תקופת הביצוע שלהן לבין היחידות הרלוונטיות בחברה המתמחה ול- Ecosystem הקיים בתעשייה הרלבנטית.
   7. לספק לחברות המעבדה וליזמיה במהלך תקופת הביצוע שלהן מרחב עבודה במידת הצורך.
   8. ביחס למעבדה לחדשנות הפועלת מכוח מסלול משנה א' – מעבדה לחדשנות טכנולוגית בתחומי הפינטק והסייבר: החובות הנזכרים בסעיף 7 למסלול משנה זה.
   9. ביחס למעבדה לחדשנות הפועלת מסלול מסלול משנה ב' – מעבדה לחדשנות טכנולוגית בתחומי הגנת הסביבה והקיימות: החובות הנזכרים בסעיף 7 למסלול משנה זה.
3. להודיע ולקבל את אישור הוועדה מראש על כל שינוי שאנו מבקשים לבצע במעבדה לחדשנות.
4. למלא אחר הוראות מסלול ההטבה, נהלי מסלול ההטבה, כתב האישור, החלטות הוועדה, ההנחיות והנהלים לתקצוב, לניהול חשבונות ולהגשת דו"חות כספיים, כפי שנקבעו וייקבעו מעת לעת על ידי רשות החדשנות, ובכללם:
   1. ספרי החשבונות של המעבדה ושל הפרויקטים שיבוצעו במסגרתה יהיו פתוחים לבדיקה ברשות החדשנות במשך תקופת הזיכיון ועד 5 שנים מיום הגשת הדו"ח הכספי השנתי האחרון.
   2. ינוהל חשבון וספר חשבונות נפרדים למעבדה לחדשנות.
5. להגיש לרשות החדשנות דו"ח שנתי מפורט על הפעילות המתבצעת במעבדה לחדשנות ותכניות לפעילויות עתידיות.
6. להגיש לרשות החדשנות דו"ח כספי רבעוני על ההוצאות שבוצעו להקמת התשתית הטכנולוגית ולתפעול השוטף במסגרת המעבדה לחדשנות.
7. להודיע ולקבל את אישור הוועדה להעברת זכויות בידע חדש מחברת מעבדה למעבדה לחדשנות או לחברה המתמחה.
8. ברור לנו כי בסמכות הוועדה לקבוע תנאים ואבני דרך לפעילותנו.
9. ברור לנו כי לוועדה הסמכות לבטל את האישור שניתן לנו, להפסיק את התמיכה ו/או לדרוש את החזר החלק ששולם, בהתאם למקרים המפורטים בסעיף 10 למסלול ההטבה.
10. התנאים שבכתב התחייבות זה באים להוסיף על כל הוראה חוקית ועל כל דין החלים על זיכיון זה.

שם התאגיד:       תאריך:

שמות מורשי החתימה של התאגיד: \_\_\_\_\_\_\_      חתימות:\_\_\_\_\_\_\_\_\_\_\_\_\_\_\_\_\_\_

חותמת התאגיד:\_\_\_\_\_\_\_\_\_\_\_\_\_\_\_\_\_\_\_\_

**אימות חתימה:**

אני הח"מ \_\_\_\_\_\_\_\_\_\_\_\_\_, עו"ד, מס' רישיון \_\_\_\_\_\_\_\_\_\_, מאשר/ת בזאת כי התאגיד \_\_\_\_\_\_\_\_\_\_, מס' \_\_\_\_\_\_\_\_\_\_\_\_\_, רשום בישראל על פי דין. כמו כן, הריני לאשר בזאת כי ביום \_\_\_\_\_\_\_\_\_\_\_\_\_, הופיעו בפניי ה"ה \_\_\_\_\_\_\_\_\_\_, תעודת זהות \_\_\_\_\_\_\_\_\_\_, וה"ה \_\_\_\_\_\_\_\_\_\_, תעודת זהות \_\_\_\_\_\_\_\_\_\_, המוסמכים לחתום על התחייבות זו בשם התאגיד, וחתמו על מסמך זה בפניי.

תאריך\_\_\_\_\_\_\_\_\_\_\_\_\_\_\_      חתימה וחותמת \_\_\_\_\_\_\_\_\_\_\_